Wiyosan Nata Inggris. Kala tanggal 10 Juni punika ing dalêmipun consul Inggris Tuwan Fits Maurice ngawontênakên paargyan amèngêti wiyosan Nata Inggis. Tamu sasampuning nglêmpak, consul Inggris sakalihan mêdharsabda ingkang suraosipun ngunjukakên kasugênganipun Nata Walandi, lajêng dipun wangsuli wêdharsabdanipun Tuwan van der Bussche ngunjukakên kasugênganipun Nata Inggris. Salajêngipun sami among suka sakaparêngipun.